


	[bookmark: _GoBack]Eiropas Parlaments
2024-2029
	[image: EP logo RGB_Mute]



PIEŅEMTIE TEKSTI

[bookmark: TANumber]P10_TA(2024)0037
[bookmark: title]Revīzijas palātas locekļu daļēja nomaiņa — Iliana Ivanova
[bookmark: DocNumber]
[bookmark: Commission]Budžeta kontroles komiteja
[bookmark: PE]PE765.106
[bookmark: Sujet][bookmark: References]Eiropas Parlamenta 2024. gada 26. novembra lēmums par priekšlikumu iecelt Iliana Ivanova par Revīzijas palātas locekli (C10-0123/2024 – 2024/0804(NLE))
[bookmark: TextBodyBegin](Apspriešanās)
Eiropas Parlaments,
–	ņemot vērā Līguma par Eiropas Savienības darbību 286. panta 2. punktu, saskaņā ar kuru Padome ar to ir apspriedusies (C10‑0123/2024),
–	ņemot vērā Reglamenta 133. pantu,
–	ņemot vērā Budžeta kontroles komitejas ziņojumu (A10‑0018/2024),
A.	tā kā Padome, 2024. gada 9. oktobrī nosūtot vēstuli, ir apspriedusies ar Eiropas Parlamentu par Iliana Ivanova iecelšanu Revīzijas palātas locekļa amatā;
B.	tā kā Parlamenta Budžeta kontroles komiteja pārbaudīja Iliana Ivanova atbilstību, jo īpaši ņemot vērā Līguma par Eiropas Savienības darbību 286. panta 1. punktā noteiktās prasības; tā kā, veicot novērtēšanu, komiteja no Iliana Ivanova saņēma dzīves aprakstu, kā arī atbildes uz viņai nosūtīto rakstisko anketu;
C.	tā kā minētā komiteja 2024. gada 21. novembrī rīkoja Iliana Ivanova uzklausīšanu, kuras laikā viņa sniedza paziņojumu un vēlāk atbildēja uz komitejas locekļu jautājumiem,
1.	sniedz labvēlīgu atzinumu par Padomes priekšlikumu iecelt Iliana Ivanova par Revīzijas palātas locekli;
2.	uzdod priekšsēdētājai šo lēmumu nosūtīt Padomei un informēšanas nolūkā Revīzijas palātai, kā arī pārējām Eiropas Savienības iestādēm un dalībvalstu revīzijas iestādēm.

